GULF ปิด “ออล์ไทม์ไฮ” ต่อเนื่อง!! ราคาพุ่งดัน “มาร์เก็ตแคป” ทะลุ 3.38 แสนล้านบาท
GULF ปิด "ออล์ไทม์ไฮ" ต่อเนื่อง!! ราคาพุ่งดัน "มาร์เก็ตแคป" ทะลุ 3.38 แสนล้านบาท
GULF ปิด "ออล์ไทม์ไฮ" ต่อเนื่อง!! ราคาพุ่งดัน "มาร์เก็ตแคป" ทะลุ 3.38 แสนล้านบาท
2 ก.ย. 2562

ผู้สื่อข่าวรายงานว่า บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ปิดตลาดวันนี้ (2 ก.ย.) ปรับตัวขึ้นอย่างร้อนแรงมาอยู่ที่ 158.50 บาท บวก 13.50 บาท หรือ 9.31% สูงสุดที่ 160.50 บาท ต่ำสุดที่ 144 บาท ด้วยมูลค่าซื้อขาย 3.58 พันล้านบาท ขณะที่ดัชนีตลาดหุ้นไทยโดยรวมลบ 0.05%

ทั้งนี้ ราคาหุ้น GULF ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 6 ธ.ค.2560 โดยมีราคา IPO อยู่ที่ 45 บาท ขณะเดียวกันส่งผลให้มูลค่าหลักทรัพย์ตามราคาตลาด (Market Capitalization) ของ GULF ปรับตัวขึ้นถึง 3.38 แสนล้านบาท อ้างอิงราคาหุ้นปิดตลาดล่าสุดที่ 158.50 บาท และจำนวนหุ้นจดทะเบียนทั้งหมด 2,133,300,000 หุ้น